b'\n_START_ARTICLE_\nPolimetal\xc5\xb3 r\xc5\xabda\n_START_SECTION_\nPagrindiniai mineralai\n_START_PARAGRAPH_\nPagrindiniai polimetal\xc5\xb3 r\xc5\xabd\xc5\xb3 mineralai: galenitas PbS, sfaleritas ZnS, piritas FeS\xe2\x82\x82, chalkopiritas CuFeS\xe2\x82\x82, arsenopiritas FeAsS, kasiteritas SnO\xe2\x82\x82. \xc5\xa0iuo atveju varis da\xc5\xbeniausiai randamas chalkopirite, sidabras ir bismutas \xe2\x80\x93 galenite, kadmis \xe2\x80\x93 sfalerite, auksas \xe2\x80\x93 laisvame b\xc5\xabvyje arba ne\xc5\xbeymiais kiekiais pirite ir chalkopirite. Pramonin\xc4\x97se polimetal\xc5\xb3 kasyklose pagrindini\xc5\xb3 nauding\xc5\xb3 komponent\xc5\xb3 r\xc5\xabdose paprastai b\xc5\xabna nuo keli\xc5\xb3 iki 10\xc2\xa0% ir daugiau.\n_START_SECTION_\nSusidarymas\n_START_PARAGRAPH_\nPolimetal\xc5\xb3 r\xc5\xabdos formavimasis ap\xc4\x97m\xc4\x97 kelet\xc4\x85 geologini\xc5\xb3 epoch\xc5\xb3: nuo prekambro iki kainozojaus. Tai buvo kristalizcijos bei hidroterminiai procesai, kurie smarkiai \xc4\xaftakojo uolien\xc5\xb3 fizines ir chemines savybes, r\xc5\xabd\xc5\xb3 mineral\xc5\xb3 kokybin\xc4\x99 sud\xc4\x97t\xc4\xaf.\n_START_SECTION_\nGavyba\n_START_PARAGRAPH_\nDaugiausiai polimetal\xc5\xb3 r\xc5\xabdos i\xc5\xa1gaunama Kanadoje, Australijoje, JAV, Brazilijoje, Rusijoje, Kazachstane, Indijoje ir Airijoje. R\xc5\xabda kasama atviruoju ir po\xc5\xbeeminiu b\xc5\xabdu. Kasmet daug\xc4\x97ja r\xc5\xabdos, i\xc5\xa1kasamos atviruoju b\xc5\xabdu \xe2\x80\x93 tai sudaro apie 30\xc2\xa0% bendros gavybos.\n_START_SECTION_\nPerdirbimas\n_START_PARAGRAPH_\nPerdirbant r\xc5\xabd\xc4\x85 gaunama dvi pagrindin\xc4\x97s r\xc5\xab\xc5\xa1ys koncentrat\xc5\xb3, turin\xc4\x8di\xc5\xb3 atitinkamai 40\xe2\x80\x9370\xc2\xa0% \xc5\xa1vino ir 40\xe2\x80\x9360% cinko ir vario. Mechaninio sodrinimo procese sidabras patenka \xc4\xaf \xc5\xa1vino koncentrat\xc4\x85. Metalurginio proceso etape be pagrindini\xc5\xb3 i\xc5\xa1gaunami ir lik\xc4\x99 komponentai.'